**OBRAZLOŽITEV**

Prof. dr. Klement Podnar je redni profesor tržnega komuniciranja na Fakulteti za družbene vede Univerze v Ljubljani. Stik s stroko je skozi leta ohranjal s številnimi praktičnimi projekti; med drugim je delal za Maximarket, Pošto Slovenije, Mobitel, Skupino Laško in ARAO. Bil je tudi član žirij za strokovne nagrade in član oglaševalskega razsodišča SOZ ter vodja akademske sekcije Društva za marketing. Od leta 2011 do 2015 je biltudi prodekan na Fakulteti za družbene vede Univerze v Ljubljani.

.

Raziskovalno se ukvarja s področji korporativnega marketinga in komuniciranja in družbene odgovornosti podjetij. Leta 2014 je pri ugledni mednarodni založbi Routledge izšla njegova monografija z naslovom: Corporate communication: a marketing viewpoint. Rezultate svojega raziskovalnega dela je objavil v številnih visoko rangiranih mednarodnih revijah kot so: European Journal of Marketing, Public Policy & Marketing, The Service Industries Journal, Journal of Business Research, Public Relations Review, Journal of Marketing Communications, Corporate Communications: An international Journal in druge.